основния регламент. Във всеки случай Комисията анализира тенденциите при цените на вноса от КНР не като изолиран фактор, а в рамките на комплексен подход.
 5.2.5. Равнище на материалните запаси
 (531)
 Комисията счете, че този фактор не е от особено значение за анализа, тъй като обикновено запасите се държат от търговците (лицата, работещи със складови наличности) и в по-малка степен — от производителите. Освен това производителите от Съюза произвеждат главно по поръчка, което им позволява да поддържат възможно най-малки материални запаси. Независимо от това Комисията подложи на анализ този фактор, който е изрично посочен в член 8, параграф 8, втора алинея, буква д) от основния регламент (вж. съображение 467 по-горе).
 (532)
 След оповестяването правителството на КНР изтъкна, че Комисията сама отрича значението на направения от нея анализ на равнището на материалните запаси, тъй като многократно повтаря, че те не са от съществено значение.
 (533)
 Комисията отново подчерта, че равнището на материалните запаси не е от съществено значение за анализа поради причините, изложени в съображение 531 по-горе. При все това Комисията анализира равнището на материалните запаси не като изолиран фактор, а в рамките на комплексен подход. Поради това твърдението беше отхвърлено.
 (534)
 В края на разследвания период понижение на запасите се отбелязва както в КНР, така и на пазара на Съюза (86). Като се има предвид намалението на цените през 2015 и 2016 г., това би могло да се обясни със следното: ако даден производител или търговец очаква цените да се повишат, той би трупал бързо запаси в очакване на пропорционално по-голяма печалба след повишаването на цените.
 (535)
 Независимо от отправените запитвания и собствените си проучвания Комисията не можа да намери изчерпателни данни относно запасите за периода след разследвания период. Въпреки това тя счете, че наличностите от разглеждания продукт в Съюза в началото на 2016 г. вероятно са останали по-скоро ниски: така например в Германия „според немското сдружение за разпространение на стомана (Bundesverband Deutscher Stahlhandel — BDS) в края на миналата година наличностите от плоски продукти от стомана са спаднали до най-ниското си равнище от декември 2003 г. насам. Най-новите данни показват известно подобрение, но със запаси от 1,4 милиона тона плоски продукти от стомана през февруари, те остават със 7 % по-ниски спрямо предходната година.“ (87) Според публикувана неотдавна статия материалните запаси в началото на 2017 г. са се увеличили, тъй като „купувачите също настояват, че разполагат с достатъчно големи запаси, за да се избегнат мащабни покупки“ (88).
 (536)
 Според сведенията в КНР материалните запаси от стомана в складовете на 40 големи китайски градове са намалели до 8,86 милиона тона в края на юни 2016 г. спрямо 9,47 милиона тона в края на май 2016 г.; за сравнение — в края на юни 2015 г. те са били 12,86 милиона тона. През май 2016 г. материалните запаси от стомана на 80 големи китайски стоманодобивни предприятия са възлизали на 14,17 милиона тона спрямо 16,71 милиона тона в края на май 2015 г. (89). Според сведенията материалните запаси от стомана в складовете на 40 големи китайски градове са намалели до 8,89 милиона тона